Daspò gaver proà a intrar in contato co l'arzevesco de Magonza Alberto da Colonia, senza resultà, grazie a alguni so amighi, el taca na opara de proselitisemo in torno par la Zermania. El processo par eresia el parte inte'l 1518, ma l'ano drio el vien fermà parché el papa Lion X el sperava inte na elezion a Imperador, dopo la morte del Massimilian I, del Pricipe Eletor de Sassonia Federigo el Savio, forte sostegnidor del Catedratego de Wittenberg oltra che figura infruente inte'l panorama politego de l'Impero. Imperador vegnarà però nomenà Carlo V, zà re de Spagna e desso a cavo del pì grando Impero del mondo, che el chiapava rento quasi tuta l'Europa e gran parte de la Merica Latina.